
\J  uod  me  iamdudum ,  Princeps  Emi~ 
nentissime ,  peramanter  complecteris  7  fe- 
re  ut  Parentes  filios  suos  5  quod  nugas 
meas  esse  aliquid  v  putare  soles  .*  quod 
Pastoralia  iuter  munera  gravissima  ,  qui- 
bus  impigre  defungeris ,  TE  musarum, 
cultorem  assiduum  probas :  haec  demum 
una  omnia  me  impulerunt,  ut  glossema- 
ta  haec  qualiacunque  in  rem  veterum  se- 
pulcralem  Tibi  nuncuparem.  Si  quis  nunc, 

hac  data  occasione  ?  quara  plerique  anxie 

aucupantur ,  illud  expectet ,  ut  in  laudes 

tuas  effundar  j   is  profecto  aut  animi  tui 

modestiam  ignoret ,  necesse  est ,  aut    in- 

genii  mei  indolem  fuci  omnis  penitus  ex- 

pertem.  Valeas  ergo ,    et  vivas    Nestoris 

annos. 

Neap.  VII.  IdusSextilesMDCCCXXVIIL 


Quaedam  de  sepulcris  in  genere  ,  et  qiud 
iuris  ,  iure  romano  potissimum  ,  in  sua  cui- 
ctue  sepulcra  atiributum. 

i  quando  ,  uti  usuvenire  solet ,  de  veteram 
monumentis  literalis  incidit  seimo  ,  nihil  per- 
suasum  magis  eruditulorum  vulgo  deprehendi  , 
quam  ut  ea  ,  quae  in  re  sepulcrali  versantur  , 
ut  nuraero  ,  prae  caeteris ,  frecjuentiora  obviant, 
ita  et  planiora  credanlur  ,  quaeque  minus  le= 
ctori  negolii  facessant.  Quod  utique  verum  fa- 
tcri  oportet  de  illorum  plerisque  ,  in  quibus  , 
parte  historica  semota  ,  aut  sententiola  aliqua 
ad  morum  institutionem  ,  aut  animi  relaxatio- 
nem  concinnata  ,  haud  raro  ct  sigla  una  ,  al- 
terave  significationis  ambiguae  ,  nihil  praeterea 
est  in  nuce  durius.  Verum  omnis  opinionis  hu- 
iusmodi  falsitas  tunc  prinmm  in  oculos  incurril,- 
cum  in  iisdem  aut  religionis  auctoritatem  per- 
penderis ,    unde  illorum  oiigo  omnis  ,     ac  pro- 

cessus ;     ant  Legum    humanarum    sanctitafem  , 
in  quarum  tutela  cum  omnia  in  universum,  tum 
quaedam  ,  iure  peculiari  ,    sunt  posita.     Neque 
ulla  pOrro  in  re  dominii   sui  ,    magis    per  leges 
liumanas  dominis  adblanditum  ,   quam  suae  cu- 
iusque  in  sepulcrum  suum   vol u n ta ti.  Fori ,  bu- 
stive    aeierna    auctoritas  esto.    Ita  nempe    ex 
XII.   Tabular.  praescripto.  Jlucioritatem  aeier- 
liam  intelligito  ius  immulabile  ;  Forum  hic  Tul- 
lius  (i)  interpretatur  vesiibulum  sepulcri.   Bu- 
stum  autem  scrobs  erat ,    in   qua  cadaver    una 
et  cremabatnr ,   et  humabatur  :   in  quo  vero  cre- 
mabatur  tantum  ,   non  humabatur  ,    hoc  scrobs 
erat ,   seu  ustrinum  ;  unde  bustum  quodvis    et 
ustrinum  erat ;  ustrinum  sine  busto  esse  poterat. 
Ut  aulem  ,  ad  rem   sepulcralem  quod  attinel, 
de  religionis  fontibus   hauriamus  nonnihil  ;    ec- 
quis  gentium    universarum    a  primacvo    mundi 
conditu     ad  haec  usque    tempora  ,    in  sepulcris 
et  extruendis  studium  ,    et  in  tuendis  sollicitu- 
dinem ,   et   in   colendis  religionem  ,     ab  institu- 
tione  ,     non   a  natura  ,   prolecta  ,     contenderit  ? 
quis  indidem  arcesserit  terrorem  iihim  omnium 

(i)  Lil>.  II.  de  Leg. 

animis  insitum  ,     ut  sibi  extra  sepulturam  esse 

aliquando  contingeret ,  quo  nihil  foedius  ,  tristi- 

usque  occurrerc  menti  consuevit  ?  Immoctales  si- 

ne  dubio  christianae  religioni  gratiae  habendae  , 

cuius  beneficio  terror  hic  ,  non   erasus  ille  qui- 

dem  ,  sed  valde  tamen  imminutus  ,    in  futurae 

olimTYisayas#£sos  spem,  expectationemque.Verum 

ecquid  de  iis  ,   qui  spem  non  habent ,  queis  non 

aflfulsit   illuminatio   vultus    Christi    per  Evange- 

lium  ?  Sepulcrorum  inferim  consuetudinem  reli- 

gionemque  tam  late  difFusam,  ut  nulla  cieri  gens 

possit  ,  quae  illorum  umquam  expers  fuerit,  in- 

stitutionis  ,  non   naturae  esse  ,   dicere ;   non  mi- 

nus  absurdum  videri  debet  \  quam  si  quis,  quod 

videt  oculis  ,     naribus  olfacit ,    auribus    audit  , 

tangit  manibus  ,     aut  palato  sapit  ,    id  non  ad 

naturam,  sed  ad  institutionem  meram  referret.. 

Opinionum  commenta  ,  ul  recte  ille  ait  ,    de~ 

let  dies ;   naturae  iudicia  confirmat. 

Quo  semel  constituto  principio  ,    licet  scisci- 

iari   ulterius  ,   ut  quae  inde  fluunt  consectaria  , 

vel  inviti    nolentesque  pervideant.     Dicant  hi  , 

eccur  qui  corporum  scpeliendorum  curam  ,    ci- 

si    alicna    illa    sint   ,     tam     anxie     suseipiunt  , 

non   ipsi  sibi    sanguinem     cura^t  asservandiitti 

quem  emitti  contingit  interdum  ,  aut  etiam  pi* 
los  ,  quos  de  capite,  barbave  sinunt  attonderi? 
Foedum,  fortasse  inquies  ,  ab  hominumque  cnh 
tura  abhorrens  ,  cadavera  insepulta  canibus,  avi* 
busque  discerpenda  relinquere.  Vni  igitur  homi- 
ries  culti  sepulcris  et  extruendis ,  et  custodien^ 
tis  vacassent  ,  ego  iure  reponam  :  gentes  effe- 
ratae  ,  barbaraeque  penitus  neglexissent ,  quibus 
tamen  nihd  carius,  sollemniusque  suis  ,  suorum- 
que  monumentis.  Quanto  rectius ,  naturaeque 
consentanee  magis  dixeris  ,  negligere  nos  etsan^ 
guinem  emissum,  et  pilos  attonsos,  et  huiusmo- 
di  alia  ,  quod  haec  semel  a  nobis  decisa  ,  ni- 
hil  amplius  ad  nos  pertinebunt  !  Aliquando  er- 
go  ad  nos  ^  aliosve  corpora  j  quae  omnes  se- 
pelienda  curamus  ,  serioque  curamus.  Est  igi^ 
tur  aliquid  in  homine ,  idque  a  corpore  secre- 
tum  ,  quod  j  quia  corpori  superstes  est  ,  cum 
eoque  aliquando  denuo  conglutinandum  ,  illius 
idcirco  t  etsi  demortui  ,  curam  ,  natura  insti- 
gante  ,  atque  impellente  ,  gerit.  Theologum  , 
ais  ,  iam  nunc  profiteris  ;  idque  tibi  assentiar. 
Inlempestive  ,  addis  :  id  vero  nego  ,  pernego. 
Sunt  enim  humana  quaevis  propter  divina,  non 
e  converso  j   quique  ex  humanis  ad  divina  num- 

quam  adsurgunt  ,  illorum  similes  aio  ,    qui   as- 

SUeti  stabulo  cle  aula  ne  cogitare  quiclem  audent. 

Sit  itaque  a  natura  religioni  adiuncta  ius  om- 

ne  ,  et  consuetudo  sepulcrorum,  unde  haec  om* 

nia  profecta  sancinntur,  et  roborantur.  Naturam 

porro,  religionemque  consequilur,  non  antcvertit 

societas  ,   in   qua  constituta   ubique  sepulcra  vi- 

demus.   Quod    dico  idcirco  ,  ut  iam   nunc  ,   cla- 

ta   occasione  ,  praeiudicium  illucl  radicitus   con- 

vellam  ,   quod   nuper  apud  iuris  tractatores    in- 

valuit :   societati   nimirum  religionem   insertam  , 

non  religioni   additam   societatem.   Quo  nihil  cli- 

ci  falsius  ,  perniciosiusque  poterat.   Unicus  nam- 

que  initio  conditus  a  Deo  homo  fuit  sine  comite 

ullo  ,  sed  non  sine  religionis  consortio  ,     bene- 

ficioque  ,    eiusque  non   naturalis  dumtaxat  ,   sed 

theologicae  quoque  ,  ut  est  apud  Theologos  firmis- 

sime  constitutum.    Homini   deinde     sic  reli^ione 

informato  accessit  mulier,  in   quo  utroque  prima 

societatis  omnis  humanae  iacta  sunt  fundamenta 

Societas  igitur  religioni  inserta  est ,  qua  sine  nul- 

la  extitit    unquam  ,  aut  extare    societas  polest , 

non    societati  religio  ,    quod    isti  volunt.    Juris 

nunc  romani   placita  praecipua,  quod  nostra  in» 

tc-rest  j   in   rem  sepulcralem   prosequar  ,   de   qui- 


jfO 

inis  adeandus  Guthcrius  in  aureo  operc  de  Ju- 
re  Manium. 

Jurc  romano  ,  nullum,  nisi  consecratum  ,  veri 
nominis  habebatur  sepulcrum  ,    quo  uno  ,  conse- 
cratione  videlicet ,  sepulcrum  a  Monumento ,  aut 
etiam  Cenotaphio  ,  in  immensum  abit.  Haec  duo 
posteriora  pura  habebantur  ,   idest    nullo  attine- 
bantur   religionis  vinculo  ,  quo  minus  vcndi  pos- 
sent,   donari  ,     aliove  titulo  quovis  abalienari   , 
vel  in  alium  usu m  transferri.  Tov  -/.cOxpov  roc^oy, 
hvJ.  rov  >tcvoro.c:ov   sfysri  iriirfxsxeiv  ,  x*r  ^xpisroci. 
Txfyos  7«j>  yivpias  oW  ssnv  (i).   Monumentum  , 
purum  ,  et  cenotaphium  vendere  ,  fas  est,  ac 
donare.    Monumentum    siquidem  adhuc    sine 
auctoriiate    est  ,    religionis  intellige.   At  stricti 
iuris  Sepulcrwn  ,   quod  Pandectis  Florentinis  est 
monumenlum  functum  ,  veligiosum  est ,   quique 
illucl  quo  quo  modo  violassct  ,  m  laesae  religio- 
nis    crimen    incidebat.    Monumentum   porro    in 
sepuicrum  cvadebat  consecratione ,  cadaveris  pu- 
ta  illalione  ,   eaque  noii  precaria  ,    sed    perpc- 
tua  ,  idest  nunquam  delurbanda. . 

At  enim  titulos  incurrimus  ,   quibus    vel  mo- 
numenta  ipsa  alienari  vetanlur.    Verom  *d  ,  n-isi 


\\)  Basilic  r.ty.  [ju)S{/.e(*v.  3. 

fallor ,  ad  tntelam  iuris  civilis  est  referendum, 
non    Pontificii  ,    quod  nullum     in   monumenta 
pura  extabat.    Eccur  enim    in  his  tutelam     iius 
eivile  refugeret ,  praesertim  cum  rem  sepulcra- 
lem  attingant  ?   Uti  quisque  legassit  rei  suae, 
ita  ius  esto ,   ut  in  XII.   Tab.    Nisi  verius    di- 
cere  velis  ,  in  his  plerumque  monumentum  ac- 
cipi  pro  sepulcro  ,  sen  monumento  functo,  quod 
etiam  Locum,  Memoriam  ,  Arcam  ,  Armarium^ 
Requieiorium  ,  Conditorium  ,  Domum,  Sedem? 
Agrwn  somni,  Epitaphium,a\\ud\e  simile,  etsi 
minus  proprie,  appellitare  consueverunt.  Strictim 
tamen  Monumentum^  et  Memoria  aliud  a  Sepul- 
cro  est.  Sepulcrum  nonnisi  unum  est :  memoriae 
monumentaque  plura  esssepossunt.   AdpositeTul- 
lius  in  Orat.   proMilon.    Milonis  vos  amici  MO- 
NVMENTA  retinebitis;  corporisinltalianulluni 
esse  SEPVLCRVM  patiemini  ?  Particula  igitur 
seu  in  his  non   adversativa   est  ,   ut    Priscianus 
Joquitur  ,      sed    e^YiyYinxs"?    accipienda    ,    quasi 
diceret  :   quo  nomine  uti  placeat ,  hoc  utere  quo- 
cunque.   Quae  sententiae  eiusdem  sive  exposilio- 
nes  ,  sive  leduplicationes,  aut  conversiones.  haud 
pquidem  otiosae  in  iure  censendae  ,    utpote  qui- 
u  ■  propositum  est,  dolum  omnem   malum  ,  fal- 

laciamque  praecavere.  Narn  ut  ne  a  proposiio 
discedamus  ,  quis  sibi  in  aniraum  induxerit  , 
Gruteri  formulam  illam  plane  singularem  :  H. 
M.  Hered.  Extran.  non  sequitur.  nec  Her. 
Monumentum  ,  difTerre  a  simplici  hacM.H.E. 
N.  S.  ?  Addita  tamen  sententiae  eiusdem  con- 
versio  testatoris  voluntatem  et  gravius  inculcat^ 
et  sanctius  commendat. 

Quaesitum  in  iure  est ,  cadaveris  eiusdem  par- 
te  una  in  loco  uno  sita  ,  alio  alia  ,  aliisve ,  u- 
trum  unicum  ,  aut  plura  habenda  sepulcra?Gu- 
ius  quaestionis  universae  iugulum  sic  Paulus  pe- 
tit :  Cum  in  diversis  locis  sepultura  est ,  uter- 
que  quidem  locus  RELIGIOSVS  non  fit^  quia 
una  sepultura  plura  sepulcra  efficere  non  pot- 
est.  Mihi  autem  videtur ,  illum  RELIGIOSVM 
esse  ,  ubi  quod  est  piincipale  ,  conditum  est  , 
idest  GAPVT  ,  Unde  qualis  cuique  IMAGO  sit , 
cognoscitur  (ij.  Imnginem  hic  dicit  Jurisccn- 
sultus ,  qui  Ciceroni  VVLTVS  est  ,  hominis 
proprius  ,  ad   helluarum  discrimen. 

Seoulcri  paries  a  sepulcrorum  adiiexis  sedn  - 
lo  distinguendae  :    Partes  enim  ^adem  sepidcr/ 

(i)  teg.  44-  »>g-  Lib-  XI-  fil    Vn 

religione  tenebantur ;     adnexa  interdum  ,    non 
semper.  Sepulcri    partes  habebantur  sarcophagi, 
cineraria  ,  ossuaria  ,   arae  ,   siatuae  ,  signa  , 
aliaque  horum  similia.   Ad  haec :  monumcntorum 
dimensiones  ipsae  ,  quarum  designandarum  causa 
vulgatissimae  formulae  illae  :  In  agro ,  in  fronle. 
In  longum  ,  seu  longitiem  ,  in  laium  ,   vcl  la- 
titiem.  Parte  antica  ,  vel  anteriori ,  postica  , 
vel    postcriori ,    vel  ante  ,    ct  retro.    Quoc/uo 
vei'ms  ,  vel  pedes  quadratos  tot.  Sepulcrorum 
adnexa  ,   aut  adiacentia  vocahantur  ,    rpiae  i- 
isdem   casu  mero  adiungehantur ,   ut  Agri  iuxta 
positi ,   Aedes ,   Tabernae  ,  Horti ,  Cenacula  , 
Maceria ,   Diaetae,   aliaque  id  genus  ,  quae  ma- 
nehant  pura ,    nec  religiosa    hahehantur  ,    nisi 
testatoris    designatione  ,    quae  qtio  scnsu    acci- 
piendasit,locosuocontra  Gutherium  dicetur.  Quae 
tamen  ,   si  custodiae  causa  sepulcro  cederent^ 
religiosa    censehantur ,    parique    sepulcri    poena 
ohligahantur. 

Ius  paene  infinitum  cuique  in  sepulcrum  suum, 
iure  romano  ,  attrihutum.  Cuius  rei  placet 
exemplum  unum  singulare  afterre  ex  veleri  Frag- 
mento  a  Gutherio  relato  ;  quo  Monumento  ve- 
tatur  cuivis  ,  sive  Filius  ille  sit  ,  sive  3N«.jjos  , 

aut  Affinis  ,  ad  ipsum  accedere  ,  defunctlque 
ossa  vexare  infringendo,  vel  aperiendo.  Vixque 
demum  Neviae  Priscae  Uxori  ,  si  modo  vidua 
ad  diem  usque  finitionis  suae  permanserit ,  per- 
mittitur  ,  ut  eodem  recipiatur  iuxta  maritum 
suum.  Si  secus  factum  ,  quifecerit,  inferet  Eei- 
puhlicae  Aerario  ,  poenae  nomine  ,  folles  niille. 
Follis  Gutherio  videtur  sacculus ,  sive  Plauti* 
nus  ille  vidulus  ,  in  quo  nummi  solent  asserva- 
ri.  Longe  prohahilius  follis  erat  monetae  spe- 
cies  ,  quae  quanti  aestimanda  ,  quis  nunc  prae- 
stare  certo  audeat  ?  Fragmentum  ,  quod  ad  nos 
facit ,  est  huiusmodi : 

IN  QVEM.  INDVXI.  SMICOPHAGVM 

IN.  QVEM.  DVM.  RECEPTVM.  FVE 

RIT.   CORPVS.  MEVM.  NVLLI.  VN 

QVAM.  LICEAT.   ACCEDERE.  NEQVE 

VEXARE.  OSSA.  MEA.   NON  FILIVS 

NEQVE.  NEPOTES.  NEQVE.  DE 

AFFINITATE.  VLLVS.  SI 

QVIS.  AVTEM  INFRINGERE 

VEL.  APERIRE.  AVSVS.  FVERIT.  IS 

TVM.  INFERET.  POENAE.  NOMINE 

REIP.  FOLLES.  MILLE.  SANE.  NE 

VIA.  PRISCA.  SI.  PERMANSERIT 

VSQVE.  IN.  DIEM.  FINITIONIS.  SVAE 

RECIPIATVR.  IBI.  IVXTA.  MARITVM 

SWM.  .  .  .  (i). 
Opportune  de  multa  iniecta  mentio  ,  cuius 
infligendae  potestatem  negant  Dominis  in  Sepul- 
crorum  violatores  extraneos  viri  magni  nominis 
Cuiacius,  et  Mazoccbius:  quaeque  talesoccurrunt, 
pro  Legatis  interpretantur  poenae  nomine^  ut 
aiunt  ,  quae  heredes  ,  legatariosve  ,  non  iten» 
alios  afficerent.  Poenas  easdem  pro  comminatio- 
ne  mera  severitatis  non  defuturae,  si  iudices  de 


(1)  Grut.  pag.  810.  n.   io. 

his  cognoverint ,  cxponit  Guthcrius  (i).  Atqui 
hoc  in  casu  Judicnm  arbitrio  poenae  hae  relin- 
quendae  fuerant,  quae  tamen  certae ,  determina- 
laequc  occurrunt  pro  testatorum  voluntate.  Unde 
praeterea  ius  istud  Judicum  in  poenas  exigen- 
das  ,  testatorum  arbilrio,  in  extraneos  sepulcrorum 
violatores  ?  at  si  nullum  his  in  vioiatores  ex- 
iraneos  ,  ut  hi  contendunt  ,  ms  erat ;  multo 
minus  in  iudiccs  esse  poterat  ,  qui  ad  cas  co- 
gerent  violatores  mera  testatoris  voluntate.  Utris- 
que  igitur  ius  lege  datum  :  et  testatoribus  ,  ut 
poenas  iniungerent ,  ct  iudicibus,  ut  easdem  exi- 
gerent.  Et  profecto  nisi  lege  datura  ,  autpermis- 
sum  ius  istud  testatoribus  fuerat,  annon  se  deri- 
diculos  praebuissent ,  qui  poenas  eiusmodi  tam 
saepe  ,  et  serio  ,  et  accurate  definitas  sepulcris 
suis  praefixissent  ?  At  at  multae  hae  ,  utcolla- 
tis  undique  exemplis  luculentissime  evicit  Ma~ 
rinius,  non  unos  afficiebant  Heredes  ,  Legata- 
riosve ,  sed  Emptores  quoque  ,  aut  Donata- 
rios  ,  aut  alios  demum  extraneos  quoscuuque  , 
qui  quo  quo  modo  monumenta  violassent.  Hoc 
unum  ampliandum  censeo.  Multas ,  de  quibus 
instituta  quaestio  est  ,  quatenus  ex  notis  hacte^ 

(0  pag.  454. 


•nus  iitulis  colligere  datum  ,  omnes  aut  in  Ci- 
vitatis  ,  seu  Reipublicae ,  vel  Arcae  Saturni , 
Fiscive^  vel  Pontificum^  aut  Virginum  Vesta- 
lium  ,  vel  Coloniae  ,  vel  Collegii  alicuius  le- 
gitimi  cedere  emolumentum.  Ex  cruo  coniectu- 
rae  locus  ,  in  horum  dumtaxat  utilitatem  gra- 
tiamque  ,  non  aliorum  ,  hanc  lege  ,  vel  consue- 
tudine  factam  testatoribus  potestatem  ,  qua  et 
religionis  causae ,  et  publicis  commodis  una  con- 
suleretur, 

i  u. 

Sepulcrorum  divisiones,- 

Sepulcrorum  divisiones  ,  subdivisionesque  fe~ 
re  sine  numero  vagantnr  ,  collectorum  arbitrio. 
irgenioque  institutae  ,  atque  elaboratae  ,  quatf 
utrum  omnes  ad  iustam  formam  artis  ,  vide- 
rint  ii  ,  qui  id  sibi  liccre  putant.  Atqui  ego 
liaec  universa  primum  triplicis  generis  facio  , 
Publica  nimirum  ,  Privata  ,  et  Communia.  De- 
inde  postrema  liaec  subdivido  jn  Corporata  y 
Familiaria ,  et  Hereditaria  ,  nec  quid  ,  sul 
qno  ultra  progrediendum  ,  video. 

i.  Publica  voco  ,  quae  multis  promiscue  u,s- 

3. 

tent  ,  nulla  conditionis  praerogativa  ,  aut  mfa~ 
mis  dumtaxat  ,  insignia.  Talis  Esquiliarum  olim 
locus  Romae  plebeculae  sepulturae  destinatus  de 
quo  Horatius  (i)  ; 

miserae  plebi  commune  Sepulcrum  , 

inonumentumque  illud  (2)  a  Synagoga  impera- 
tum  in  usum  peregrinorum  ,  de  proditoris  red- 
dita  pecunia  excitandum.  Insigne  in  genere  hoc 
Municipii  Sassinatis  monumentum  a  Baebio  Ge- 
mello  positum  iis  ,  qui  laqueo  se  suspendissent , 
aut  auaestum  spurcum  professi  essent ,  quod 
tale  extat  apud  Reinesium  (3) : 


(1)  Lib.   1.  Sat.  8. 

(2)  Malth.  Cap.  XVII. 

(3)  Clas.  VII.  n.  XX.  p,  4%. 

Locum  monumenti  ,  non  montffflentttm  ipsiim 
assignat  Baebius  iis  ,  qui  voluisscnt  uli  benefi- 
cio  suo  :  nam  monumentam  ipsum  per  eos  ex- 
truendum  fuerat ,  quibus  loci  data  potestas.  Ca- 
velur  in  primis  ,  ne  cuiusque  monumentum  pe- 
des  X  quadratos  excederet  in  siii  usum  dumta- 
xat ,  id  ehim  valent  initiales  D.  T,  ,  postero- 
rumque  eius.  Deindc  ,  ut  ue  locus  idem  ab  alio 
ante  oceupatus  esset ,  qui  eo  humatus  erat  , 
quo  in  casu  nullum  cuivis  in  locum  eumdeni 
ius  est.  Voluntas  haee  Gemelli  extra  autorita- 
tes  sit.  Auctoritas  equidem  ius  designat  :  ex- 
tra  auioritateis  idcirco  ,  ut  recte  commentatur 
Reinesius  ,  idem  sonat ,  ac  sine  instrumento  con- 
tractus  ,  vel  donationis  :  nimirum  motu  pro- 
■prio  ,  et  volimtate  ,  auae  pro  iure  legitima 
haberi  debent.  Quae  cum  ita  sint  ,  initialesil- 
lae  praefixae  C.  S.  P.  non  ita  accipiendae  vi- 
dentur ,  ut  vir  doctns  facit ,  nempe  citra ,  vel 
circa  suum  Praedium  ,  sed  ita  potius  :  citra 
sui  praeiudicium.  JNani  quod  #ille  ait  ,  sic  Loci 
moduro  ,  finesque  definitos  a  Baebio  ,  primo 
parum  idoneum  videtur  ,  cum  initialis  C.  ex 
aequo  stare  possit  pro  Circa  ,  el  Citra  ,  ut  Rei- 
iiesius  esponit  ,   quod  tamen  certum  ,  delermi 


tiatumquc  sine  ambiguitate  ulla  esse  opoHuerat. 
Deincle  et  supervacaneum  sine  dubio  cst  ;  nam. 
Loci  modus  ,  finesque  luculentissime  apparent 
ex  his,  quae  paullo  post  ,  dataquc  opera  ,  se- 
■quuntur  :  inter  Pontem  Sapis  ,  et  titulum  su- 
periorem  ,  qui  est  in  Jine  Fundi  Fangoniani \ 
Sed  iure  Pontificali  cautum  erat ,  ut  insepul- 
ti  abiicerentur  ,  qui  laqueo  se  ,  aut  praccipita- 
tioue  voluntaria  occidissent.  ■Cuius  rei  causam  , 
quae  communis  suspendiosorum  est  cum  caete- 
teris  ,  qui  morte  praematura  praeventi  essent  , 
licet  ex  Tertulliano  (i)  addiscere  ,  cuius  haec 
sunt  verba  :  Aiunt  (  Physici  nempe  ,  quorum 
fuerat  opinio  )  immatura  morte  praeventos  eo 
usque  vagari  ,  donec  reliquatio  compleatur  ae~ 
iatis  ,  quacum  perviccissent  ,  si  non  intempe- 
stive  obiissent.  Proinde  extorres  lnferum  ha- 
bebantur ,  quas  vi  ereptas  arbilrantur  ,  Cru* 
cis  dico  ,  et  securis  ,  et  gladii ,  et  ferae.  In 
■hanc  plane  sententiam  opportune  TRANIO  dle 
Plautinus  (2). 


(1)  Lib.  de  Anim.   Cap.  56. 

(2)  Moslell.  Act.    u,   Sc.  % 

Ego  transmarinus  hospes  sum  Diapontius , 

Hic  habito  :  haec  mihi  dedita  est  habitatio  : 

Nam  me  Acheruntem  recipere  Orcus  noluit , 

Quia  praemature  vita  careo. 

Gontra  ius  itaque  Pontificale  fecisse  Baebius 
videtur  ,  qui  locum  sepulturae  statuit  his  ,  quos 
lege  insepultos  abiici  constitutum  erat.  Verum 
in  ea  tempora  fortasse  incidit  Baebius  ,  quibus 
suicidae  ,  legis  sive  desuetudine  ,  sive  cotem- 
ptu  ,  in  se  ipsos  impune  grassabantur. 

II.  Privata  mihi  sepulcra  sunt  ,  non  quae 
uni  dumtaxat  recipiendo  destinantur  ,  sed  plu- 
ribus  etiam  ,  quorum  cum  personis  inferendis 
determinatus  quoque  numerus  sit.  Tale  illud  in 
Sacris  literis  ,  unde  originum  ,  religionumque 
universarum  fons  primus ,  idemque  limpidissi- 
mus,  quod  Abraham  Saraeuxori  suae  Gen.XXlI. 
pecunia  comparavit,  et  quo  ipsemet  postea  Gen. 
XXV.  receptus  est.  Sepulcrorum  autem  ejus- 
modi  ubique  passim  ,  et  sine  numero  exempla 
prostant. 

Ad  privata  item  sepulcra  revoco  Valeriorum, 
Fabriciorum  ,  Pobliliorum  monumenta  ,  quibus 
lus  sepulturae  cum  Statua  publice  daturn,  mul- 
toque  magis  eorum  ,    quibus    ius  idem  decreto 


a3 

Decurionam  concessum.  Ecquid  enini  ad  scpul- 
cri  ipsius  rationem  ,  utrum  publica  ,  aut  pri- 
vata  impendia  ,  statuatur  ?  Haec  tamen  ,  alia- 
que  similia  ,  si  placet  ,  insignia  dicito  ,  sed 
tamen  privata.  Qua  constituta  Sepulcri  priva~ 
ti  acceptione  ,  tum  deinde  ,  si  ita  res  poscit  , 
subdivide  in  Sepulcra  Regum  ,  Principum  , 
Sacerdotum ,  Virorum  Inlustrium  ,  Magistrd- 
luum ,  Honoratorum  ,  Militum  ,  et  in  aiia  de- 
mum  quaevis  ,  quae  ,  ordinis  gratia  ,  e  re 
magis  esse  videantur. 

Ni  defuncto  satis  sibi  de  sepulcro  suo  cautuin^ 
ad  lieredem  ,  heredesve  ea  cura  lege  demanda- 
la  .erat.  Nec  segnes  sc  eo  in  officio  praestando 
hcredes  praestabant  ,  interdura  etiam  ,  citra  me- 
tum  legis  ,  sollertiores.  Huc  pertinere  puto  ti- 
tulum  ex  Schedis  Antonii  Augustini  a  Grutero 
relatum  (i),  quem  si  talem  stare  vis ,  ut  apud 
cumdem  legitur  ,  in  eo  extricando  frustra  om- 
nino  eris.  Ecce  illum  tibi : 


(i)  Pag.   3o(i.   n.  4 


^4 

L .  PORCIO  .  QVIRIN 

SATVRNINO 

PONTIF.  QVAE.  PRO .  HON 

LXX  .  N  .  P  .  VT  .  AES  .  ALIEN 

REIP  .  CARTAMITAN  .  LIB 

AMICI.  FAC.  CVRAVERVNT 

L  .  PORCIVS  .  SATVRNIN 

H.     A.     L .     R. 

Ad  Cartiniam  in  Hispania  pertinuisse  memo- 
ratnr  ,  et  Quadratarii  supinitate  lineas  interver- 
sas  arbitror  7  quas  ita  orclinandas  censeo. 

L.  Porcio  Quirina 
Saturnino 
Pontifici  libere 
Amici  fac.  curaverunt. 
Quae  pro  honore  LXX.  N.  petiverunt, 
Vt  aes  alienum  Reip.  Cartimitan 
L.  Porcius  Saturninus 
Heres  Amicis  libenter  reddidit 
Possis  et  A.  L.  reddere:  animo  lubens.  Quod 
si  ro  LIB.  5.  lin.  velis  esse  Libertos ,  singula- 
rias  omnes  poteris  non  inepte  reddere  sic: 

Heres  Amicis »  Libertis  reddidit 

III.  Sepulcrorum  commwiium  incertus  est  per- 
sonarum  numerus  ,  certa  tamen  conditio.  Eius- 
mocli  sunt  Corporatorum  sepulcra  ,  tum  sacra% 
tum  prophana.  Sacris  accenseto  Loca  Cultorum 
Herculis  Reatini ,  Herculis  Defensoris  Inter- 
amnatium  in  Umbria  ,  et  Herculis  Victoris 
Aquini ,  aliaque  huic  similia.  Prophanorum  il- 
lustre  (i)  specimen  apud  Gruterum  (2). 


(ij  Pag.  3i5<  num.  6.  7,  8. 
(2)  Pag.  883.  uum.  i5. 

CN  .  CINNA  .  MAGNO .  rn~ 
L  .  VALERIO  .  VOLVSO        b 


AD  .  XIII  .  K  .  APRILIS 

AD.  MONVMENTVM.  SOCIORVM 

1N  .  CONVENTV  .  HABENDO  .  CV 

RATORE 

C  .  PETRONIO  .  C.  F  .  FAL  .  VARIA  .  A 

CTVM.  EST 

ET .  ITA  .  DECREVERVNT  .  LOCVM  .  L  . 

SEMPRONI 

0  .  L  .  HILARI  .  ET  .  OLLAS  .  V  .  DARI 

ADSIGNARI 
C  .  PETRONIO  .  C  .  F  .  FAL  .  VARIAE 
OB  .  PIVM  .  OFFICIVM  .  INDVSTRIAM 

ERGA.  SOCIOS 
EIVS.    MONVMENTI.  ET.  SOCIVMQ. 
EVM.  ADSCIVER 

Talis  etiam  Locus  Sepulturae  Gentilium  Ve~ 
teranorum  a  Reinesio  allatus  (i)  ,  quem  con- 
sule  ,  si  vacat.  Placet  enim  illud  afferre  ,  quod 
est  a  Sub-Praej.  Clas.  Pr.  Sisen.  Senecione 
in  usum  Classiarioium  Misenatium  ,  ob  poenam 

(1)  Loc.  sup.  cit.  pag.  553. 

contemptae    religionis  ,  imperatum    in    Furnlo 

Aelii  Abascanti.  Refertur  a  Capacio  (i),  e.t  bo- 

ni  succi  plenum  est  ,     et  iuris  stndiosis    multa 

praeterea  suppeditat  scitu  dignissima  : 

(s)  Hist.  Neap.   Lib     1.   pag.  292. 

C.  tergeminum  est  ss  Calumniae  cavendae 
causa.  Additur  continuo  Senccionis  sentcntia 
proscripta,  idcst  descripta  ,  de  iure  possessionis  , 
quae  est  eiusmodi : 

»  Necessariam  fuisse  inspectioncm  aedificio- 
M  rum  ,  et  loci  ,  de  quibus  apud  me  actum  est, 
»  re  ipsa  manifestatur.  Cum  igitur  aedificia  lo~ 
»  co  puro  posita  deprehcnderim ,  neque  ulla 
»  sepulcra  superposita  ,  vel  coniuncta ;  apparet, 
»  venditionem  eorum  IVRE.  FACTAM  ;  ideo- 
»  que  ad  Aelium  Rufinum  Militem  EXCAVSA. 
»  EMPTIONIS  pertinere  videntur.  »  Aedeficia 
igitur,  utpote  pura  ,  ritevendita.  Res  longe  ali^ 
ter  se  hahet  de  Loco  ,  sive  Agro. 

»  Loci  vero  ,  sive  agri  ,  quem  adiacentem 
»  aedificiis  Aelius  Abascantus  ,  Pater  Ruflni 
»  ab  Heredibus  Patulcii  Diocletis  aeque  mercatus 
»  est ,  cum  habeat  plurima  ,  et  dispersis  locis 
»  SEPVLCRA ,  ius  per  venditionem  transferri 
>.  ad  Emptorem  non  potuisset.  »  Erant  quippe 
religiosi  propter  sepulcra  in  iisdem  sparsim 
condita. 

»  Cum  tamen  Pater  Rufini  ,  et  postea  Ru« 
»  finus ,  quamquam  non  IVRE.  FACTA.  EM- 
»  PTIONE.  ,  semper   in  possessionem  fuerint  , 

»  NVLLO,  IVRE.  eum  locum  vindicare  sibi 
v  Palulcii  possunt.  »  Quibus  nimirum  obstat 
ius  possessionis ,  cjuod  Rufino  empiori  fuvet, 
Quod  sequitur ,  parum  nostra  refert  :  eo  enim 
diluitur  scrupulus  ex  liturata  scriptura  ortus  , 
qui  talis  est. 

»  Plane  cum  in  re  praesenti  mspexerim  iitu- 
»  l.vjm  AG.  ,  et  erasum  PATVLCII  ,  dicunt, 
»  remanere  in  stipulatione  capita  quaedam  ex- 
»  primentia  hacc  verba  :  Aelius  Dioc.  Pat.  Dioc. 
»  F.  cum  Fratribus ,  qui  nunc  bic  adsunt  , 
»  vendunt  P.  Aelio  Abascanto  iocum  purum  , 
»  in  quo  nulla  sepulcra  iacta  ,  superposita  ,  ne- 
»  que  coniuncta  adparent,  Lib.  Nep.  Pronp.  » 
Jam  igitur  Ager  nec  iure  venditus  ,  nec  iurc 
emptus,  utpote  religiosus.  Ager ,  inquam  , 
non  Aedijicia  ,  quae  pura  babentur  ,  adeoque 
et  rite  vendita  ,  et  iure  empta.  Quid  taudem 
ad  haec  Senecio  ? 

»  Ob  contemptum  tamen  religionis  ,  Rufiuus, 
P.  Ael.  Abas.  F.  AGRO.  PRIVETVR.  FIET- 
QVE.  PVB.  SEPELIENDOR.  MILITVM. 
CLASS.  PR.  MIL.  IN.  VSVM  »  Haec  in  Ru- 
fmum  poena  constituta  ,  ob  contemptum  reli- 
qionis.  Ouid   nunc  Patuleiis  fiet  ? 


3o 

»  Heredes  vero  Patul.  Dioc.  mulctentur  sor- 
»  te  ,  una  cum  anatocismo  binae  centesimae  usu- 
»  rae ,  propter  neglectam  religionem  sepulcro- 
»  rum  clam  dirutor.  »  Sortem  intellige  Agri 
pretium  ,  cui  addita  bina  centesima  usura  ,  ut 
si  Ager  venditus  fuisset  HS.  C.  ,  a  Patulciis  sol- 
venda  forent  HS.  CII.  Lepide  Plauti  TRANIO  ad 
DANISTAM  : 

SORTEM  acape.    DAN.  Immo  tfOENVS. 
Id  vrimum  volo  (i). 

At  in  quorum  baec  beneficium?  Senecionem  audi : 
»  Pauperesq.  Milites  Class.  Pr.  Mis.  donati 
»  sint  ,  dum  aegrescunt ,  et  moriuntur ,  ne  ae- 
»  re  conlato  curentur  ,  sepelianturcrue.  Quam 
»  sententiam  sanctam  esse  ,  omnes  sciunto.  » 
In  borum  Classem  refer  locum  pro  Familia 
Quadrigaria  datum  a  T.   At.   Capitone  (2). 

IV.  Familiaria  sepulcra  in  unius  Familiae 
usum  ,  aut  etiam  plurium  ,  diversi  nominis  li~ 
cet  ,  extruebantur;  cuius  posterioris  generis  pal- 
mare  est  hoc  Gruteri   (3)   exemplum: 


(1)  Moslell.   Acut.  III.   Sc.   I. 

(2)  P.   339.   n.   5. 

(3)  Pag.  880,  n.    14 


ET .  HIC  .  LOCVS 

MACEREOLA  .  CLVSVS 

AD.  FAMILIAM 

MESSIANAM  .  ET 

CLODIANAM 

PERTINET 

Caute  tamen  in  his  aestimandis  procedendum  , 
ne  Hereditarium  pro  Familiari  obrepat  ,  uti 
in  hoc  ab  eodem  Grutero  (i)  relato  ; 


(0  Pag.  594.  n.  %.. 

Duplex  heic  nomen  ,  Aurelium  nempe  ,  et 
Laberium ,  tle  quoruni  uiroque  ne  monumen^ 
tum  exeal  ,  cavelur.  Sed  nodus  hic  vindice, 
dignus  occurdt.  Mulieres ,  quoad  usque  sub  pa- 
tria  sunt  potestate  ,  patris  familiam  sequuntur, 
nuptae  viri  :  ipsae  enim  per  se  familiam  non 
ducunt.  Quo  paeto  igitur  cavetur  ,  ne  sepul- 
crum  de  nomine  Aurelio  ,  aut  Laberio  exeat , 
cum  una  ,  eadeinque  viri  ,  uxorisque  familia 
Jiabeatur  sul)  viri  utique  nomine  ?  Filii  porro 
paternum  ,  non  matcrnum  nomen  sequuntur. 
LjbtTtis  sequestris  liac  in  eausa  aestimanda  est 
opns.  JVuptae  interdum  de  domo  paterna  servos 
sibi  addictos  asportabant  ,  qui  ,  si  conligisset 
Jibertate  donari  8  paterno  mulieris  ,  non  viri  , 
nomine  donabantur.  Hi  uxorum  erant  ,  et  d:^ 
cebantur  SEJIVI  DOTALES  ,  de  quibus  Plau. 
tus  (i)  : 

DOTALEM  SERFUM  Sauream    Vxor   tua, 

Adduxit  ,   cui  plus  in  manu  sit  ,     quam  iibi^ 

Hi  igitur  uxorjs  Liberti  Laberii  erant  ,    non, 

Aurelii  ,    qui  si    de  nomine  exirent  ,    Sepulcri, 

iure  excidebant.    De  nornine   autem  exire  pote^ 

(j)  Asinar.  Act.  I.  Se.  I. 


34 

rant  utrorumque  fum  Aureiii  ,  tum  Laberii  , 
Filii  ,  Nataeve  ,  Liberti ,  aut  Libertae ,  adoptio- 
ne  ,  vel  matrimonio ;  quod  si  contingeret,  nul- 
ium  ampiius  his  in  sepulcrnm  ius  reliquum  erat. 
Ne  tamen  sepulcrum  idcirco  Familiare  statuas: 
Hereditarium  quippe  est ,  uti  ex  formula  illa 
liquido  adparet  :  externum  non  sequetur ,  in- 
tellige  heredem.  Laberiae  igitur  ,  Aureliique 
heredes  ,  sive  Filii ,  Filiaeve  ,  sive  Liberti,  aut 
Libertae ,  si  de  nomine  utrorumque  exciderint, 
iure  sepuicri  privantor. 

Quo  autem  accuratior ,  penitiorque  sepulcro- 
rum  huius  generis  notitia  teneatur ,  deque  sin- 
gulis  ad  iuris  normam  ,  rigoremque  ferri  iu- 
dicium  possit  ,  sciendum  ,  Familiam  aliam 
vere  esse  stricti  iuris ,  aliam  humanioris  ,  ut 
ita  dicam  ,  quae  latius  patet.  Familia  proprie 
Agnatorum  est  ,  eorum  videlicet  ,  qui  ex  ea- 
dem  domo ,  ac  gente  prosati  sub  unius  pote- 
state  fuerunt  ;  quod  interdum  in  maioris  per- 
spicuitatis  gratiam  in  titulis  expressum  ,  ut  vi- 
dere  licet  in  Reinesiano  hoc  (i): 


(i)  Pag.  655.  n.  XII. 

Perplacet  illud  se  vivis  ,  quod  dieculariis  eru- 
ditis  sequius  aevuni  olet  ,  qui  meminisse  pote- 
terant  Terentiani  iliius  :  praesente  nobis.  Et 
hoc  praeterea  damnato  ,  illud  damnent  ,  neces- 
se  est :  a  seipsis  id  fecerunt  ,  aliudve  simile. 
Ad  haec  :  notandum  ,  duos  Aurelios  ,  alterum  a 
matre  Telesphorum ,  Tatianum  alterum  cogno- 
minatum ,  insignes  ambo  paterno  Quint  prae- 
nomine.  Fere  tamen  Familiaria  stricti  iuris  se- 
pulcra  internoscunlur  forrnula  illa  tritissima  : 
SIBI  .  ET  .  SVIS  .  cui  adnexum  quam  saepis- 
sime  :  Posterisqe  eorum,  sine  additamento  alio. 
Sui  enim  propriissime  dicuntur  Filii ,  et  nati 
natorum  ,  et  qui  nascuntur  ab  his.  Formula 
quoque  sepulcri  familiaris  stricti  iuris  notanda 
apud  Gruterum  (i)  ,  quam  in  fine  tituli  huius 
perpende  : 

DIDIA  .  T  .  F  .  FABIA 

MATER  .  IN .  MEO  .  DOLORE 

IN.  HOC.  SEPVLCHRO 

NOMEN .  IN  .  HIS  .  ADSCRIPSI  .   MEVM 

HIC  .  EST  .  DOMV6*.  MEA 

CVM.  MEIS 

(i)  Pag.  680.  n.  5. 

Summa  tamen  iuris  humanitate  in  Familiam 

adsciti  Liberti  quoque  ,   quorum  ,   servitutis  ex- 

cepto     nomine  ,   quocl    in   cognomen  transibat  , 

caetera  fere  nomina     cum   Patronis     erant  com- 

munia.   Si  quando   eigo     his  in   Familiaria    Do- 

minorum     sepulcra    ius    attribui     placitum    foret 

(  fiebat  autem  idquam  frequentissime  ),  formulae 

superius  relatae  adiiciebatur  :  LIBERTIS  .    Ll- 

BERTABVSQ.  POSTERISQ  .  EORVM.Quae 

utrum  sola   per  se  ad   id  iuris  assequendum    i- 

donea  foret  ,   an  alio  quopiam   praeterea    admi- 

niculo  indigeret ,   alibi  opportnnius  disculietur. 

Familiares  interim  formae  huius   tituli  passim. 

obvianl.     In    unius    novitatis    gratiam    unicum 

libet    proferre    in  Oppidi  Marsani     agro    paucis 

abhinc  annis  effossum  : 

MONVMENTEM  .  JVLII 

MINI .  SVORVMQ  .  ET 

LIBB  .  LIBERTARVMQ  . 

SVARVM  .  QVO  .  INFERRI 

NON  •  LICET  .  NI  .  FAMI 

LIAE.  IVLI.  MINI,  ADDI 

CTI  .  SVNT  .  ET .  iVLIAE 

MINIAE.  RATAE.   SOROR? 


3S 

Ubi  nota  ,  Juhae  Sorori  nullum  in  Famiiiare 
Fratris  sepulcrum  patuisse  ius  ,  nisi  Fratris  ex~ 
pressa  concessione.  Sorores  enim  de  Fratrum 
Familia  non  censebantur.  Illud  item  ne  inob- 
servatum  praetereas :  Quo  INFERRI  .  non  li- 
Cet.  INFERRI  ait,  non  inferre.  Quibus  enim 
ius  datum  in  Sepulcra  Familiaria  ,  his  quidem 
licebat  eo  inferri  ,  si  vellent ,  non  alios  inferre^ 
quod  persuasum  nonnullis  ,  qui  nicrito'  idcirco 
a   Gutherio  vapulant. 

Formulae  sepulcrorum   Familiarium  vulgatio'- 

res  hae  sunt;  Ne  de  nomine  exeat.  Aliud  no- 

men  non  sequetur.    Ne  de  nomine    alienetur. 

Ne  de  notnine  exeat  Familiae.   Jd  Familiam 

pertinet.   Ni  Familiae  addicti  sunt.  Si  in  no- 

mine  manserint  ,  vel  permanserint.  Ambiguae 

hac  :   Heredem  non  sequitur.  Ad  heredem  nori 

pertinet.  Videas  enim  ex  aequo  et  fainiliaribus\ 

et  privatis  adsculptas  monumentis.   Sitposterio- 

ris  huiiis  instar  unum  hoc  e  Grutero  selectumr 

Q  .  PONTIO  .  Q  .  F 

CAPITONI 

DOMITIA  .  L. 

CLARA  .  V  .  F 
II  .  M  .    H  .  N.  S  (i) 


(i)   V 


'6 


Et  mihi  fere  certum,  in  ldem  recidere  for- 
mulam  illam  singularem  ,  quam  ex  Apiano  re- 
citat  idem  Gruterus  (i)  :  Diis  Manibus  do 
legoque,  ut  privatum  nempe  monumentum  iure 
quovis  solvatur  ,  sive  Familiari  ,  sive  Heredi- 
tario.   Titulus  sic  se  habet  • 

L  .  CARTORIVS  .  P  .  F  .  FAB 

HIC  .  SEPVLTVS  .  EST 

HIC  .  LOCVS  .  PATET .  IN  .  FR  .  P. 

XX  .  ET .  A  .  MEDIA  .  FORINS 

PRO  .  P  .  XXV  .  HVNC  .  LOCVM 

MONIMENTVM  .  DIS  .  MANIBVS 

DO  .  LEGOQ 

Ex   titulorum  itaque  contextu  diiudicandum , 

qiiod  perfacile  est  ,  in  quam  sententiam  formu- 

]ae  eiusmodi  potcstatis  ancipitis  sint   trahcndae. 

V.  Vt  Familiaria  Sepulcra  Familias  ,  sic  He- 

reditaria  heredem  sequehantur  ,    qui  aut  Fami- 

liaris ,    aut  Extraneus    eliam  esse  poterat.    Si  .i! 

iure  sepulcri  hereditarii  heres  tantum     externus 

arcendus  esset ,  hac  formula   uti  consueverunt  : 

H  .  M  .  E .   H  .   N  .  S  .  Hoc  monumentum  ex- 

traneum  heredem  non  sequitur .  Uni  igitui *he- 

{.)  Pag    9<j5.   h.    i4 

redi  famiiiari  ,  seu  tle  Homifte  ,  reServabaiur» 
Si  iitrumque  complecti  vellent  ,  lianc  alteram 
adhibebant  :  H  .  M  .  H  .  S  .  Hoc  monumen- 
tum  hereclcm  sequitur.  Quae  quidem  raro  oc- 
eurrit ,  non  ob  eam  causam  ,  quam  Fabrettius 
confingit ,  quod  otiosa  videri  poterat  ,  utpote 
subintellecta.  Ecquis  enim  ,  hac  tacita  ,  de  se- 
pulcro  inteliigere  tuto  potuisset  ,  hePeditarium ,- 
an  secus  esset  ?  sed  eo  potius  ,  quod  raro  eon- 
tingeret  ,  ius  adeo  amplum  ,  indefinitumque  , 
sine  ulla  exceptione  ,  a  Sepulcrorum  Dominis, 
conditoribusque  Heredibus  permitti.  Heredes 
quippe  extranei  bereditatem  capiebant  sine  sa- 
cris  ,  in  quam  rem  notandus  Plauti  (i)  locus 
egregius  : 

Sine  sacris  hereditatem  sum  aptus  effertis- 

(  simam ; 

et  sensus  est :  hereditatem  sum  adeptus  pin  - 
guissimam  ,  sine  sacrorum  onere  ,  quae  he- 
redem  de  nomine  consequebantur.  Atqui  haec 
penitissima  ratio  est  ,  eaque  religionem  attinens 
sine  controversia  ,  cur  vis  ,  aut  raro  admodum 
occurrat  formula  illa  ,  qua  de  agitur  :  Heredem 
seauitur:  quod  vix  contingebat ,   ut  quis  sepulcri 

(i)  Captir.  Act.  IV.  Sc.  i 

sui  heredem  extraneum  institueret,  qui  in  rereli- 
eiosa  ,  qnalia  sepulcra  sunt ,  ab  omni  sacro- 
rum  foenore  solntus  esset.  Similis  huic  est  for- 
mula  altera  :   Fecit  sibi ,   et  suis  Hered. 

Ad  sepulcra  hereditoria  igitur  uni  heredes 
vocabantur,  etsi  tales  instituti  ex  parte  minima: 
ad  Familinria  ex  adverso  Familiares  omnes  , 
etiamsi  exheredati.  Qui  enim  hereditate  cade- 
hant  ,  non  idcireo  de  nomine  exihant.  Excipi- 
untur  nihilominus  casus  nonnulli ,  uti  ex.  gr. 
crimen  impietatis  adversus  sepulcri  auctorem  , 
aut  perduellionis  in  Rempuhlicam  ,  in  quibus 
Familiaris  etiam  sepulcri  iure  familiares  exclu- 
dehantur,  quorum  corpora  nimirum  omni  se- 
pultura  prorsus  indigna  censehantur.  Hos ,  si 
vacat  ,  aut  luhet  ,  consule  apud  Juris  traclato* 
res,  qui  de  his  copiose  egerunt. 


42' 

§.  m. 

Quaenam  potestas  tribuenda  formulae  huic 
sepulcrali  notissimae :  Libert.  Libertabus. 
Posterisque.  eorum.  Explanatur  deinde  ti- 
tulus  quidam  sepulcralis  de  Museo  olim  Bor» 
giano  in  Borbonicum  tralatus. 

Formula  haec  ,  qua  de  agere  haud  perfun- 
ctorie  propositum  est  ,  ita  lalitudine  sua  mul- 
torum  aciem  perstrinxit  ,  penitusque  exanima- 
vit,  ut  nulla  fere  eidem  vi,  ac  potestate  relicta  , 
tantum  non  otiosam  omnino ,  deridiculamque 
fecerint.  Atqui  occurrunt  enimvero  in  titulis 
haud  raro  formulae  eiusmodi ,  quae  legales  vi- 
deri  queant,  quas  nullius  ponderis  extitisse,  aut 
unius  animi  gratia  ,  adpictas  dicere  queas  ,  qua- 
lis  in  exempli  specimen  haec  :  H  .  M  .  D  .  M. 
A .  Huic  monumento  dolus  malus  abesto ,  cui 
additi  interdum  et  Medicus  ,  et  Jurisconsultus 
Et  de  lepidarum  genere  haec  lepidissima  ; 

Cresco  ,  percrepas  - 

Gaudeo  ,  perploras 

Invede  ,  morerc  ( l ) 

f  i)  Pag,   928.   n.   11. 

Verura  id  asserere  de  omnihus  ,  nullo  facto 
discrimine  ,  iisque  praecipue  ,  quae  iura  sepul- 
crorum  sanctissima  possent  turbare  ,  qualis  haec 
nostra  profccto  ,  eccui  demum  serio  persuade- 
bitur  ?  Quod  si  in  formula  hac  SIBI  .  ET  . 
SVIS  .  POSTERISQ  .  EORVM .  ius  ad  sepul- 
erum  familiare  ,  non  fictitium ,  sed  legitimum 
agnoscas ;  cur  non  et  in  iis  agnoscas  ,  et  fate- 
aris  ,  qui  adeo  frequenter,  continenterque  sub- 
nectuntur  ,  Libertis  ,  Libertabusque  ,  Posteris- 
que  eorum  ?  Anne  lege  aliqua  vetitum  sepul- 
crorum  Dominis ,  quoscunque  vellent ,  inibi  in- 
ferendos  sinere  ? 

Ubinam  gentium  ,  inquiunt,  ingens  adeo  mo- 
numentum  ,  vastique  oris  ,  quod  tot,  tantosque 
sinu  suo  complectatur  ?  Scd  panicus  omnino 
terror  iste  ,  qualem  incutere  Larvarum  aspectus 
solet.  Primo  enim  Sepulcrorum  huius  generis 
dimensiones  haud  ila  conlemnendae  ,  utiisper- 
spectum,  qui  in  talibus  observandis  non  cur~ 
sim  ,  aut  dormitando  ,  sed  diu  ,  ac  serio  ,  vi- 
dentesque  versati  sunt.  Raro  deinde  sarcophagis, 
soliisve  integra  commendabanlur  cadavera,  quo- 
rum  plerumque  ,  Homcro  teste  ,  aliisque  ,  ab 
iutiquissimis  usque  temporibus  ,   ossa  ,   cineres- 

qne  de  rogo  collecta  ,  vcl  ustrino ,  m  ollis  re- 
ponebantur  ,  quae  dictae  idcirco  Ossuaria,  vcl 
Cineraria  ,  et  quorum  numerurn  incredibilcm 
cernere  oculis  est  in  Veterum  Golumbariorum 
forrnis  delineatis.  Ad  haec  :  tantane  Dominorum 
in  servis  suis  manumittendis  facilitas  putanda 
est  ,  ut  eos  ,  nonnisi  Libertorum  ,  Libertarum- 
que  ingenti  agmine  perpetuo  stipatos ,  cogita- 
re  nesciamus  ?  Quos  tamen  ,  si  in  hoc  aliquan- 
do  exsorbitarint ,  Lege  Fusia  Ganinia  de  seivis 
manumitlendis  cocrcitos  novimus.  Cui  denique 
in  alienum  sepulcrum  ius  permittebatur  ,  huic 
profecto  necessitas  non  imponebatur .  ut  eodem 
vel  invitus  inferretur.  Jure  quippe  suo  utitur 
quisque  ,  si  vult.  Et  qui  iure  hoc  iu  alioruin  si« 
ve  hercditaria  ,  sive  familiaria  ,  sive  privata 
monumenta  poiiebantur  ,  haud  infrequenter,  his 
posthabitis  ,  propria  sibi  ,  suisque  ,  utcunque  pla- 
cttisset  ,   sepulcra  constituebant. 

Gravius  aliqtianto  turbat  Gutherius  (i),  au- 
ctor  sane  in  hac  controversia  gravissimus  ,  qui 
sic  pronunliat:  Liberti  vero  nec  sepeliri ,  nec 
alios  inferre  poterant,  nisiheredcs  extitisseni 

(i)  Lib,   III.  Cap.  IX.   pag.    i';: 

quamvis  quidem  inscripserit  i  MONVMEN- 
TVM  .  SIBI  .  LIBERTISQ  .  SVIS  .  fecisse. 
Hactenus  il]e.  Et  Libertis  equidem  heredibus 
institutis  patere  hereditaria  Dominorum  sepul- 
cra  ,  nemo  Gutherio  inficias  iverit.  At  unde 
Gutherio  rescitum  ,  in  heredilaria  Dominorum 
sepulcra  non  patuisse  aditum  Libertis  ,  nisi  he- 
redes  instituti  ante  essent  ,  tametsi  hereditario 
monumento  Dominus  inscripserit ,  se  illud  Li- 
bertis ,  Libertabusque  suis  fecisse  ?  Nulla  pro- 
fecto  cieri  Lex  potest ,  qua  evinci  queat ,  id  iu- 
ris  vetitum  in  Sepulcra  sua  hereditaria  patronis 
quorum  ex  adverso  in  forum  ,  busiumve  aeter- 
na  auctoritas  erat.  Quae  extant  equidem  mo- 
numenta  ,  omne  aliud  suadere  possint  ,  e  qui- 
Lus  satis  hoc  unum  Gruteri  (i). 

INFERRI  HOG  NON  LICET  , 

NISI  QVORVM  NOMINA  SCRIPTA 

SVNT ,  ET  QVIBVS  CAVERO  , 

M.  POMPEIO.  ITHACO 

POMPEAE  VRBANAE 

ITHACI  CONLIBERTAE. 


(i)  Pag.  884.  n.  5. 

Vt  verbo  dicam  :  Mihi  omnino  persuasum  esfc, 
ubicunque  formula  haec  occurrit  ,  sive  Heredi- 
tarium  sepulcrum  sit  ,  sive  Familiare  ,  verum 
Libertis ,  Libertabusque  in  sepulcra  Dominica 
concedi  ius ,  nisi  eam  non  otiosam  dumtaxat  , 
sed  deridiculam  etiam   velimus. 

Titulus  nunc  est  reeitandus  ,  queni  apud  Gru- 
terum  (i)  quoque  invenias ,  in  cuius  explana- 
tionis  gratiam  haec  operose  adeo  disputata  hac~ 
tenus  sunt. 


(1)  Pag,  8^5.  n,  2. 

Una  literula  1  distat  hic  Hermas  noster  a  C. 
Julio  HERMIA ,  de  quo  titulus  alter  item  Bor- 
gianus  a  Marinio  relatus  (i)  sic  habet  : 

C.  IVLIVS 

HERMIAS 

ET  .  FACILIS,  O.  H.  S  .  S  . 

Anne  in  nostro  ,  quod  olim  Hermias  ,  nune 
temporis  iniuria  factum  HERMAS  ,  detrita  vi- 
videlicet  parte  prominentiore  hastae  dexterioris 
literae  M?  Quod  ita  dico ,  quia  fortassis  uterque 
hic  Iulius  unum  ,  idemque  fuere  ;  quod  tamen 
coniecturae  limites  minime  excedere  praecipio, 
cui  profecto  nihil  adversantur  tituli  prolati.  In 
altero  enim  non  de  suo  ,  sed  de  Familiari  Li- 
hertorum  suorum  Monumento  agitur  :  in  altero 
de  ipsomet  Julii  Sepulcro  ,  cui  comes  additur 
Facilis  ,  conditione  ,  ut  manifestum  est  ,  ser- 
vus.  Atqui  haec  pars  Marmoris  historica.  Iuri- 
dicam  nunc  aggrediorlonge  negotiosiorem,  quae- 
que  rem  nostram  propius  attingit. 

Continetur  haec  autem  tota  inte^ris  sex  lineis 

o 

(1)  Marrni  Albani. 

ooslierais  ,  quariuu  vcrba  sic  m  tironum  gra- 
fciain  ypxpp&Tiyusos  ordinanda  :  Ita  ut  ex  hoo 
agro  ,  aedificiisve  ne  quis  (  eorum  )  quibus 
donationis  causa  emancipalum  erit ,  velit  alie- 
nasse  de  nomine  ,  nisi  in  persona  Filiorum  , 
aut  Libertorum  suorum  ,  ne  teneatur  poena 
simili  sepulcri. 

I.  Sepulcrum  itaque  minirae  Hereditavium  , 
sed  Familiare  omnino  a  C.  Iulio  Hermia,  non 
sibi  ,  suisque  ,  sed  Libcrtis  unice  suis  ,  Liber- 
iabusque  cum  Posteris  eorura  constitutum.  Li- 
quet  id  ex  adiecta  formula  :  NE  .  DE  ,  NO- 
MINE  .  ALIENASSE  .  VELIT. 

II.  EX.  HOC  .  AGRO  ,  AEDIFICIISVE  . 
Non  de  sepulcro  agitur  ,  quod  religiosum  per 
se  ,  atque  inviolabile  ,  sed  de  agro  ,  aedifi- 
ciisque  sepulcro  adnexis  ,  quae  sine  expressa  Ju- 
lii  designatione  pura  mansissent.  Sed  quoniam 
mera  designatio  sine  alio  satis  per  se  non  cense,- 
batur  ad  religionem  adnexis  inducendam  ,  de-* 
dita  idcirco  opera  additum  in  fine  :  ne  simili 
poena  sepulcri  teneaiur.  Nuda  igitur  designa- 
tio  sine  poenae  comniinatione  ad  hunc  effectum 
minime  idonea  putabatur.  Efficitur  id  eviden- 
iissime  contra  Gutherium  ex.empio  uno    de  re~ 

ierum  Juris  consultorum    penu  deprompto.    In- 
iunxit  quidam  heredi  suo  ,   ne  de  nomine  alie- 
naret  praedia  quaedam  sua  suburbana  cum  se- 
pulcro.   Heres  hulc  succedit  filia  unica,  quae  nu- 
pta  Filiam    item    unicam    suam  heredem    insti- 
tnit.   Testatoris  haec  Neptis ,    eademque  heres  , 
extraneum  indncit  heredem.    Orta  hinc  quae» 
stio  ,  utrum  praedia  adnexa  ad  heredem    ex- 
traneum  pertinerenl.  Lis  adiudicata  heredi  huic 
extraneo.   Ratio  affertur ,   quod  testatoris  volun- 
tas  praecepti  nudi  limites    non  praetergredere- 
tur.   Quod  enim  nullam  causam  ,  NVLLAM  „ 
POENAM  .   continet  ,    quae  non   committitur  , 
nisi  scripta  sit.  Scevolae  hoc  responsum    alle- 
gatur  ab  ipsomet  Gutherio(i).  Caeterum  poena 
haec  satis  commissa  videbatur  simplici  illa  for- 
mula,  quam  supra  tetigimus :  Sepulcro  cedant^ 
qua    nimirum    intelligebatur  ,  adnexa  non   mi- 
nus  religiosa  ,  testatoris  voluntate  ,    esse  opor- 
tere  ,  quam  sepulcrnm  ipsum. 

III.  QVIBVS  .  DONATIONIS  .  GAVSA  .  E= 
MANCIPATVM  .  ERIT  .  Quo  constet ,  agrum, 
et  aedificia  donationis  merae  titulo  Libertis  tra- 

(i)  Lib.  III.  Cap.  VI.  pag.  45i.  et  5z. 


denda  esse  ,  non  mancipationis  ,  quae  venditio 
est  ,  aut  propria  ,  aut  imaginaria.  Propria 
rerum  erat  nec  mancipi  ,  qualia  in  solo  Itali- 
co  praedia  sive  rustica  ,  sive  urbana.  Imagi- 
naria  locum  habebat  in  mancipationibus  ,  quae 
donationis  causa  fiebant  ,  et  in  quibus  ,  dicis 
causa  ,  dabatur  nummus  unus.  Ad  barum  neu- 
tram  Iulianabaec  referenda,  quae  nec  propriajMtc 
imaginaria  venditio  est ,   sed  donatio  mera. 

IV.  Sed  scopulum  in  fine  incidimus  ,  quem 
non  facile  cuivis  evadere.  Quo  pacto  C.  Julius 
adnexorum  alienationem  ratam  babet  in  per ■ 
sona  Filiorum  ,  aut  Libertorum  suorum ,  si  de 
nomine  exeant  ?  Liberti  enim,  Libertorumque  sive 
Filii  ,  sive  Liberti ,  veterum  patronorum  nomina 
fere  omnia  prae  se  ferebant,  quibus  si  adnexa 
contingerent ,  de  nomine  utique  Patroni  mini- 
me  alienata  viderentur.  Gui  obiectioni  haud  equi- 
dem  de  nihilo  unica  patet  i»  iure  responsio. 

Et  viri  ,  et  mulieres  exire  de  nomine  pote- 
rant  :  hae  qnidem  nubendo  ,  quo  in  ius  ,  fami- 
liamque  mariti  traducebantur  ;  illi  per  adopiio- 
nem  ,  qua  insacra  ,  et  nomen  adoptanlis  trans- 
f  rebantur.  De  Feminis  nibil  cautum  a  C.  Sn- 
lio.  Viris  tantum   potestatem   facit ,   nt  si  q^aando 


de  nOmine  exieiint  ,  ius  adhuc  relineant  m  s£~ 
pulcrum  ,  et  agrum.  Quo  se  humanitatis  ma- 
gis  ,  quam  iuris  humani  ,  non  sine  sui  laude , 
tenacem  Julius  ostendit.  lus  autem  dixi  ,  nore 
dominium  ,  cum  in  sacra  ,  ac  religiosa  nullum 
esse  dominium  queat.  Dominium  competit  ei, 
qui  iure  gentium  ,  aut  civili  ,  proprietatem  rei 
acquisivit  (i)  ;  nullumque  adeo  dominium  sine 
iure  aliquo.  Conceditur  autem  ius  ,  vel  permit- 
titur  lege  ,  aut  consuetudine  ,  cum  ipsum  per 
se  nec  in  honis  nostris  sit  ,  nec  extra  bona  , 
neque  in  re  sit ,   nequc  in   corpore. 

Et  hoc  satis  ,  tum  ad  illorum  compescendam 
imprudentiam  ,  qui  nihil  admodum  esse  autu- 
mant  in  re  Sepulcrali  y  quod  digitos  cogat  ar- 
rodere ;  tum  ad  illorum  multo  magis  audaciam 
ignorantissimam  retundcndam  ,  qui  nihil  ,  aut 
longe  alia  professi  ,  haec  tamquam  otiosa  ,  at- 
que  inutilia  traducunt.  Stulti  quippe  ,  quae  igno- 
rant,  hlasphemant.  Quid  haec  ,  clamant,  ad  nos? 
Atqui  non  ita  de  aliis  persuasum  est  iis  ,  qui  vere 
sapiunt,  quorum  numerus  exiguus.  Quod  si  haec 
nihil    ad  te  ,     tu  itaque  mercaturam  facito.    Si 

(i)   L.  In  rern.   D.   rlc  re  vcndit. 

profiteris  aliud ,  nemo  invidet,  laudant  omnes, 
Spartam  ergo  ,  quam  riactus  es ,  strenue  colito, 
alienae  desinito    ohlatrare  : 

Ni  taceas  ,  cavc  ,  ne  quis  Jlixit  , 

.   .   .  muli  ,  qui  pretio   superant  asirws  , 

Sint  viliores  Gallicis  canteriis  (2). 


(1)  Flaut,  Auitil,  Acl.  III.   Sc.   i5. 

